Stretforda (Lielā Mančestra)

Stretforda () ir pilsēta Anglijā, Lielās Mančestras metropoles grāfistē, Trefordas metropoles boro administratīvais centrs. Atrodas grāfistes dienviddaļā starp Mērzi upi dienvidos un Mančestras kuģu kanālu ziemeļos  no valsts galvaspilsētas Londonas; viena no Mančestras piepilsētām.

 Vēsture 
Pilsētas nosaukums cēlies no senangļu valodas strǣt un ford — ‘ceļa brasls’ — tā atrodas pie senā romiešu ceļa no Česteras uz Mančestru. Tagadējās pilsētas apvidus līdz 20. gadsimta sākumam bija lielākoties lauksaimniecisks rajons; kopš 13. gadsimta sākuma šeit zināmas divas muižas, viena no kurām bija Trefordu muiža. 19. gadsimta vidū Stretforda, kas atradās pie Mančestras robežas, kļuva par modernu dzīvesvietu. 1831. gadā tika izveidots Karaliskais botāniskais dārzs; šeit 1887. gadā tika rīkota Karaliskā jubilejas izstāde par godu karalienes Viktorijas 50 gadu valdīšanai.

Strauja pilsētas attīstība sākās līdz ar Mančestras kuģu kanāla izbūvi 1894. gadā. Tā dienvidu krastā tika izveidots pasaulē pirmais plānveida Trafford Park industriālais parks.Nicholls, Robert (1996), Trafford Park: The First Hundred Years, Phillimore & Co, ISBN 1-86077-013-4 Desmit gadu laikā iedzīvotāju skaits pieauga no  cilvēka 1891. gadā līdz  iedzīvotājiem 1901. gadā. Otrā pasaules kara laikā Stretforda pārorientējās uz militāro rūpniecību — šeit ražoja Avro Manchester smagos bumbvedējus, Rolls-Royce Merlin aviācijas dzinējus Spitfire un Lancaster lidmašīnām. Pilsēta vairākkārt cieta vācu gaisa bombardēšanā.

Mūsdienās Trafford Park industriālajā zonā bāzējas ap 1400 kompānijām, kas nodarbina ap 44 tūkstošiem cilvēku."Advertising in Trafford", Trafford Borough Council

 Sports 
Stretfordā atrodas Old Trafford futbola stadions, kurā bāzējas Anglijas Premjerlīgas klubs Manchester United. 

 Atsauces 

 Ārējās saites 

Kategorija:Anglijas pilsētas
Kategorija:Lielā Mančestra